
Parlamentul  României

Camera Deputaţilor

Comisia pentru sănătate şi familie         Nr.28/120/8 mai  2013
BIROULUI PERMANENT

AL

CAMEREI DEPUTAŢILOR,

Vă înaintăm raportul de înlocuire asupra proiectului de Lege privind aprobarea Ordonanţei Guvernului nr.18/2011 pentru stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia (PLx 669/2011), trimis Comisiei pentru sănătate şi familie pentru reexaminare, pe fond, cu adresa nr.PLx669/2011, din 12 martie 2013, Camera Deputaţilor fiind Cameră Decizională.

În raport cu obiectul şi conţinutul reglementării, proiectul de lege face parte din categoria legilor ordinare.
PREŞEDINTE,

RODICA NASSAR

Parlamentul României

Camera Deputaţilor
Comisia pentru sănătate şi familie                                                                             Nr.28/120/8 mai 2013

R A P O R T  D E  Î N L O C U I R E

asupra proiectului de Lege privind aprobarea Ordonanţei Guvernului nr.18/2011 pentru stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia (PLx 669/2011)

În temeiul prevederilor art.70 din Regulamentul Camerei Deputaţilor, republicat, Comisia pentru sănătate şi familie a fost sesizată, cu reexaminarea, pe fond, a proiectului de Lege privind aprobarea Ordonanţei Guvernului nr.18/2011 pentru stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia (PLx669/2011), cu adresa nr. PLx 669/2011 din 12 martie 2013, în vederea întocmirii unui nou raport.
Senatul, în calitate de primă Cameră sesizată, a adoptat proiectul de lege în şedinţa din 21 noiembrie 2011.
Camera Deputaţilor este Cameră decizională, potrivit prevederilor art.75 din Constituţia României şi ale art.92 alin.(9) pct.2, din Regulamentul Camerei Deputaţilor, republicat, cu modificările şi completările ulterioare.
La întocmirea prezentului raport de înlocuire, Comisia pentru sănătate şi familie a avut în vedere:

· avizul favorabil al Consiliului Legislativ (nr.922/24.08.2011)

· avizul favorabil al Comisiei juridice, de disciplină şi imunităţi (nr.PLx 669/6.12.2011)

· avizul favorabil al Comisiei pentru buget, finanţe şi bănci (nr.543/20.12.2011)

· avizul favorabil al Comisiei pentru administraţie publică, amenajarea teritoriului şi echilibru ecologic     (nr.26/513/7.12.2011)

· punctul de vedere favorabil al Ministerului Sănătăţii (nr.EN1585/16.04.2013).

Proiectul de lege are ca obiect de reglementare stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia, cu scopul de a se permite controlul mixt alcătuit din reprezentanţi ai Ministerului Sănătăţii şi reprezentanţi ai ministerelor şi instituţiilor cu reţea sanitară proprie, în vederea eficientizării activităţii de control. În acest sens, activităţile specifice în domeniul financiar, în domeniul resurselor umane, al normării, organizării şi salarizării vor putea fi controlate şi vor exista modalităţi de îndrumare, remediere a eventualelor nereguli constatate, precum şi sancţionarea acestora, după caz.
În raport de obiectul şi conţinutul reglementării, proiectul de lege face parte din categoria legilor ordinare.
În conformitate cu prevederile art.61 din Regulamentul Camerei Deputaţilor, republicat, cu modificările şi completările ulterioare, membrii Comisiei pentru sănătate şi familie au reexaminat proiectul de lege, în şedinţa din 23 aprilie 2013. La lucrările comisiei au fost prezenţi  19 deputaţi, din totalul de 20 membri ai comisiei.

La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, subsecretar de Stat în cadrul  Ministerului Sănătăţii.
Raportul comisiei a fost adoptat cu majoritate de voturi (1 abţinere).
În urma dezbaterilor care au avut loc, Comisia pentru sănătate şi familie propune plenului Camerei Deputaţilor, adoptarea proiectului de lege, cu amendamentele prezentate în anexă:
                                                                                                                                                     A N E X A

AMENDAMENTE ADMISE
	Nr. crt.
	Text ordonanţă
	Text Senat
	Text propus de Comisie

(autorul amendamentului)
	Motivarea

amendamentelor propuse

	1.
	___
	Titlul Legii

Lege privind  aprobarea Ordonanţei Guvernului nr.18/2011 pentru stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia


	Nemodificat.
	

	2. 
	___
	Articol unic. - Se aprobă Ordonanţa Guvernului nr.18 din 24 august 2011 pentru stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia, adoptată în temeiul art.1 pct.VII.2 din Legea nr.131/2011 privind abilitarea Guvernului de a emite ordonanţe, şi publicată în Monitorul Oficial al României, Partea I, nr.607 din 29 august 2011.


	Articol unic. - Se aprobă Ordonanţa Guvernului nr. 18 din 24 august 2011 pentru stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia, adoptată în temeiul art. 1 pct. VII.2 din Legea nr. 131/2011 privind abilitarea Guvernului de a emite ordonanţe, publicată în Monitorul Oficial al României, Partea I, nr. 607 din 29 august 2011, cu următoarele completări:


	Pentru respectarea normelor de tehnică legislativă.



	3.
	Titlul ordonanţei

Ordonanţă pentru stabilirea măsurilor privind verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia


	Nemodificat.


	Nemodificat.


	

	4.
	Art.1. – Prezenta ordonanţă stabileşte cadrul legal pentru verificarea şi controlul unităţilor sanitare cu paturi de către Ministerul Sănătăţii şi instituţiile din subordinea acestuia.

	Nemodificat.
	1. La articolul 1 se introduce un nou alineat, alineatul (2), cu următorul cuprins:

„(2) În exercitarea funcţiei de autoritate centrală în domeniul sănătăţii, Ministerul Sănătăţii verifică, controlează şi dispune măsurile legale care se impun, în vederea aplicării prezentei ordonanţe.”

Autori: Comisia pentru sănătate şi familie şi Ministerul Sănătăţii
	În prezent, Ministerul Sănătăţii, ca autoritate centrală în domeniul sănătăţii, are obligaţia de a asigura garantarea dreptului la ocrotirea sănătăţii, prevăzut de art.34 din Constituţia României, republicată.

Aceasta presupune asigurarea de servicii medicale prin personalul de specialitate medico-sanitar, verificarea şi controlul unităţilor sanitare cu paturi publice sau private fiind o condiţie a asigurării calităţii serviciilor medicale indiferent de raportul de subordonare a unităţilor sanitare sau de persoana juridică care administrează unitatea sanitară cu paturi şi totodată o obligaţie a Ministerului Sănătăţii, având în vedere obligaţia sa de garantare a dreptului constituţional la ocrotirea sănătăţii.



	5.


	Art.2. - În sensul prezentei ordonanţe, termenii de mai jos au următoarele înţelesuri:

 a) control - orice formă de control efectuat din dispoziţia ministrului sănătăţii, în unităţile sanitare publice şi private, prin personalul împuternicit, pentru verificarea conformităţii cu legislaţia în vigoare specifică fiecărui domeniu de activitate;

 b) control mixt - orice formă de control efectuat la solicitarea ministrului sănătăţii de o comisie alcătuită din reprezentanţi ai Ministerului Sănătăţii şi ai ministerelor şi instituţiilor cu reţea sanitară proprie, pentru verificarea conformităţii cu legislaţia în vigoare specifică fiecărui domeniu de activitate, în unităţile sanitare, altele decât cele din subordinea Ministerului Sănătăţii, şi în unităţile sanitare private;

    c) control mixt în cadrul ministerelor şi instituţiilor cu reţea sanitară proprie din domeniul apărării, ordinii publice şi securităţii naţionale - orice formă de control efectuat la solicitarea ministrului sănătăţii de o comisie alcătuită din reprezentanţi ai Ministerului Sănătăţii şi ai ministerelor şi instituţiilor cu reţea sanitară proprie din domeniul apărării, ordinii publice şi securităţii naţionale, pentru verificarea conformităţii cu legislaţia în vigoare specifică asistenţei medicale şi sănătăţii publice, cu respectarea prevederilor în domeniul protecţiei informaţiilor clasificate;

    d) personal împuternicit - inspectorul sanitar, asistentul inspector, farmacistul-inspector, definiţi conform legislaţiei în vigoare, precum şi persoanele împuternicite în vederea verificării respectării legislaţiei în domeniile medical, economic, resurse umane, normare, organizare şi salarizare, nominalizaţi de ministrul sănătăţii sau de reprezentanţii ministerelor şi instituţiilor cu reţea sanitară proprie implicate, în vederea constituirii unei comisii mixte de control.


	Nemodificat.
	Nemodificat.
	

	6.
	    Art.3. -  În situaţia în care ministrul sănătăţii dispune efectuarea unui control la o unitate sanitară cu paturi, alta decât cele din subordinea Ministerului Sănătăţii, sau la unităţile sanitare private, acesta solicită, în vederea desemnării în comisia de control, participarea unor reprezentanţi ai ministerelor şi ai instituţiilor cu reţea sanitară proprie implicate, în vederea constituirii unei comisii mixte de control.


	Nemodificat.
	2. La articolul 3 se introduce un nou alineat, alineatul (2), cu următorul cuprins:

„(2) Reprezentanţii ministerelor şi instituţiilor cu reţea sanitară proprie desemnaţi pentru a face parte din comisia mixtă de control, participă, potrivit specialităţii şi atribuţiilor specifice funcţiei, la efectuarea controlului şi întocmirea raportului de control în urma verificărilor efectuate.”

Autori: Comisia pentru sănătate şi familie şi Ministerul Sănătăţii


	Ministerul Sănătăţii consideră alineatul (2) propus, ca fiind imperativ necesar pentru a fi prevăzută implicarea reprezentanţilor desemnaţi ai ministerelor şi instituţiilor cu reţea sanitară proprie în comisia mixtă de control, în efectuarea actului de control şi întocmirea raportului de control.

	7. 
	Art.4. - (1) Activitatea inspectorilor sanitari, a asistenţilor-inspectori şi a farmaciştilor-inspectori se desfăşoară în conformitate cu dispoziţiile legale în vigoare care reglementează activitatea de control în domeniul sănătăţii publice şi în domeniul farmaceutic.

    (2) Personalul împuternicit cu atribuţii în domeniile medical, farmaceutic, economic, resurse umane, normare, organizare şi salarizare supune aprobării ministrului sănătăţii raportul de control întocmit în urma verificărilor efectuate.

    (3) Măsurile propuse în domeniul asistenţei medicale şi în domeniul farmaceutic, prevăzute în raportul de control şi aprobate de ministrul sănătăţii, sunt obligatorii şi sunt duse la îndeplinire de unităţile sanitare publice sau private controlate în termenele stabilite.

    (4) Nerespectarea măsurilor stabilite în calitatea serviciilor de asistenţă medicală poate duce la suspendarea sau ridicarea autorizaţiei de funcţionare a unităţii sanitare controlate, în cazurile şi condiţiile prevăzute de lege, ori la aplicarea altor sancţiuni, după caz.

    (5) Unităţile sanitare din subordinea Ministerului Sănătăţii au obligaţia ducerii la îndeplinire a măsurilor stabilite prin raportul de control aprobat de ministrul sănătăţii în domeniile medical, farmaceutic, economic, resurse umane, normare, organizare şi salarizare, în termenele stabilite.

    (6) Pentru unităţile sanitare, altele decât cele din subordinea Ministerului Sănătăţii, raportul de control poate conţine şi recomandări asupra domeniilor economic, resurse umane, normare, organizare şi salarizare, potrivit reglementărilor în vigoare. Recomandările prevăzute în raportul de control care sunt aplicabile unităţilor sanitare, altele decât cele din subordinea Ministerului Sănătăţii, vor fi comunicate instituţiilor implicate.

    (7) Unităţile sanitare publice sau private supuse controlului au obligaţia de a permite accesul comisiilor de control în incinta unităţii sanitare şi de a pune la dispoziţia acestora toate documentele solicitate de membrii comisiilor de control, cu respectarea prevederilor <LLNK 12006    95 10 202 198 40>art. 198 alin. (4) din Legea nr. 95/2006 privind reforma în domeniul sănătăţii, cu modificările şi completările ulterioare.

	Nemodificat.
	Nemodificat.


	

	8.
	___
    
	
	3. După articolul 4, se introduce un nou articol, articolul 41, cu următorul cuprins:

„Art.41. – Nerespectarea prevederilor art. 4 alin. (3), (5) şi (7) se sancţionează, în funcţie de entitatea controlată, conform prevederilor legale în vigoare.”

Autori: Comisia pentru sănătate şi familie şi Ministerul Sănătăţii


	Este necesară o abordare directă din punctul de vedere a stabilirii răspunderii legale a netransmiterii/refuzului de a transmite, respectiv de a pune în aplicare măsurile dispuse, precum şi a refuzului accesului comisiilor de control în incinta unităţii sanitare şi la documentele solicitate. Posibilitatea de a aplica sancţiuni asigură un cadru mai bun pentru responsabilizarea entităţii controlate în vederea implementării măsurilor dispuse prin actul de control.

	9.
	Art.5. -  În 30 de zile de la data intrării în vigoare a prezentei ordonanţe, Guvernul va adopta hotărârea privind stabilirea contravenţiilor şi a sancţiunilor aplicabile pentru nerespectarea dispoziţiilor prezentei ordonanţe.

    
	Nemodificat.
	Nemodificat.
	

	10.
	Art.6. - Normele metodologice de aplicare a prezentei ordonanţe vor fi aprobate în termen de 30 de zile de la data intrării în vigoare a prezentei ordonanţe, prin ordin al ministrului sănătăţii, cu avizul ministerelor şi al instituţiilor cu reţea sanitară proprie.


	Nemodificat.
	Nemodificat.
	


În cursul dezbaterilor nu au fost înregistrate amendamente respinse.
        PREŞEDINTE,                                                                                               SECRETAR,

     RODICA NASSAR                                                                                        FLORIN BUICU                                                                                                                                               
                                                                                                                                                                             Şef birou – Gheorghe Marinescu

                                                                                                                                                                           Întocmit,

                                                                                                                                                                               Consilier parlamentar – Livia Spînu

